Danmark er fortsat ikke klar til at åbne op for kvoteflygtninge. Det mener udlændinge- og integrationsminister Inger Støjberg. Hun har besluttet, at Danmark ikke tager imod kvoteflygtninge i 2018.

»Selv om vi har fået markant bedre styr på tilstrømningen, er vi stadig i den situation, at vi kæmper med at få integreret de mange flygtninge, der er kommet til Danmark i de seneste år«.

»På trods af, at flere flygtninge er kommet i arbejde, så er der stadig for mange, der ikke forsørger sig selv. Det gælder ikke mindst for kvinderne, hvor alt for få bidrager. Derfor har jeg besluttet, at Danmark ikke skal tage kvoteflygtninge i 2018«, siger Inger Støjberg i en pressemeddelelse.

ritzau